இதுகுறித்து வன அதிகாரிகளிடம் சென்று பொதுமக்கள் கேட்டுள்ளனர். அவர்களும், ' நாங்கள் யாருக்கும் ஏலம் விடவில்லை' என உறுதியாகக் கூறிவிட்டனர். இதனால் சந்தேகம் அடைந்த பொதுமக்கள், முந்திரி காடுகளைத் தீவிரமாகக் கண்காணித்தனர். அப்போது மரக்கட்டைகளை துண்டுகளாக்கி, லாரியில் லோடு ஏற்றுவதைக் கண்டு அதிர்ந்து போய் சிறைப் பிடித்தனர். இதுகுறித்து தகவல் அறிந்து சம்பவ இடத்துக்கு வந்த ஜெயங்கொண்டம் போலீஸார், ' லாரியை விட்டுவிடுங்கள்' என சமசரம் பேசினர். இதனை பொதுமக்கள் ஏற்றுக் கொள்ளவில்லை. ' மராமத்துப் பணியை நீங்களே எடுத்துச் செய்கிறீர்கள். யாருடைய உத்தரவின்பேரில் இவ்வாறு செய்கிறீர்கள்' எனக் கேட்டு தகராறில் ஈடுபட்டனர். இதனால் லாரியை எடுக்க முடியாமல் அதிகாரிகள் தவித்தனர். வன அதிகாரிகளின் இந்தச் செயல் ஜெயங்கொண்டம் மக்களிடையே அதிர்ச்சியை ஏற்படுத்தியுள்ளது.